Diari Oficial de la Generalitat Valenciana


Sumari del DOGV 6963, del 12-02-2013 (2013/1283)

Notificació de l'acord de cancel·lació de la inscripció en el Registre Oficial de Contractistes i Empreses Classificades de la Generalitat Valenciana. Expedient número N-6677-3640-L.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1283


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'acord de cancel·lació de la inscripció en el Registre Oficial de Contractistes i Empreses Classificades de la Generalitat Valenciana. Expedient número X-6309-7612-Z. [2013/1283]  
S'ha intentat la notificació expressa a l'interessat en data 30 de novembre de 2012, registre d'eixida 37339, i com no s'ha pogut practicar, en virtut dels termes i procediments previstos en l'article 59.5 de la Llei 30/1992, de 26 de novembre, Reguladora del Règim Jurídic de les Administracions Públiques i Procediment Administratiu Comú, per mitjà del present anunci se li notifica l'inici de cancel·lació d'inscripció en el Registre de Contractistes i Empreses Classificades de la Generalitat.  
Interessat:  
Núm. expedient: C-7507-2542-P.  
Empresa: DI-COM, Gabinete de Publicidad, SL.  
NIF/CIF: V09946876.  
Domicili: c/ Convent Santa Clara, 9, 3r, porta 6.  
Població i CP: València 46487.  
  
La Comissió de Classificació i Registres de la Junta Superior de Contractació Administrativa, en la seua sessió de 9 de novembre de 2012, ha adoptat l'acord següent:  
«Primer. Per acord de la Comissió de Classificació i Registres de data 13 de gener de 2003 es concedix a l'empresa DI-COM, Gabinete de Publicidad, SL, la classificació com a contractista de servicis per un període que conclou el dia 13 de gener de 2005 i s'inscriu l'empresa esmentada en la secció 1a del Registre Oficial de Contractistes i Empreses Classificades de la Generalitat Valenciana, amb el número de registre 253.   
Segon. Transcorregut el període de vigència de la classificació concedida, es requerix l'empresa per mitjà d'ofici de data 23 de maig de 2012, registre d'eixida número 16887 que manifeste la seua voluntat de sol·licitar la renovació de la classificació o, si és el cas, el canvi de la seua inscripció a la secció segona del Registre, per a això se li concedix un termini de 10 dies comptats des de la recepció de la present notificació. Davant de la impossibilitat de notificació expressa es publica anunci en el Diari Oficial de la Comunitat Valenciana en data 17 de juliol de 2012, així com edicte en el tauler d'anuncis de l'ajuntament de l'últim domicili conegut, tal com queda acreditat en l'expedient.  
  
Tercer. L'article 24.3 de l'Orde de 23 de maig de 2001, de la Conselleria d'Economia, Hisenda i Ocupació, modificada per l'Orde de 4 de juny de 2002, que regula el funcionament i inscripció en el Registre Oficial de Contractistes i Empreses Classificades de la Generalitat Valenciana establix que la pèrdua de la condició d'empresa classificada, determinarà la cancel·lació de la seua inscripció en la secció primera del Registre, sense perjuí que puguen sol·licitar la seua inscripció en la secció segona.   
Quart. De conformitat amb l'article 84.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'ha complit el tràmit d'audiència a l'interessat, sense que este haja presentat al·legacions.  
En virtut de tot això acorda:  
Únic. Cancel·lar la inscripció en el Registre Oficial de Contractistes i Empreses Classificades de la Generalitat Valenciana, de l'empresa DI-COM, Gabinete de Publicidad, SL, inscrita amb el número 253 per pèrdua de la condició d'empresa classificada.  
Contra este acord, que no esgota la via administrativa, les persones interessades poden interposar un recurs d'alçada davant del conseller d'Hisenda i Administració Pública, en el termini d'un mes a partir de la recepció d'esta notificació, de conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.   
I perquè servisca de notificació a l'interessat s'expedix el present edicte.   
  
València, 24 de gener de 2013.- La subsecretària: Carmela Cots Soler.